CELEX: 32017R0337
Language: mt
Date: 2017-02-27 00:00:00
Title: Regolament ta' Implimentazzjoni tal-Kummissjoni (UE) 2017/337 tas-27 ta' Frar 2017 li jemenda r-Regolament (KE) Nru 1375/2007 dwar l-importazzjonijiet tar-residwi mill-manifattura tal-lamtu mill-qamħirrum mill-Istati Uniti tal-Amerka

28.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 50/42
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/337
   tas-27 ta' Frar 2017
   li jemenda r-Regolament (KE) Nru 1375/2007 dwar l-importazzjonijiet tar-residwi mill-manifattura tal-lamtu mill-qamħirrum mill-Istati Uniti tal-Amerka
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 178 tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 1375/2007 (2) jistabbilixxi d-dispożizzjonijiet biex ikun żgurat li r-residwi mill-manifattura tal-lamtu mill-qamħirrum li jiġi importat mill-Istati Uniti tal-Amerka jikkonformaw mad-definizzjoni miftehma għat-tariffa. L-Anness I ta' dak ir-Regolament fih ċertifikat mudell ta' konformità maħruġ mill-industrija tat-tħin niedi tal-Istati Uniti tal-Amerka.
            
         
               (2)
            
            
               Inbidlet il-kumpanija li tikkonferma l-wasla taċ-ċertifikati tal-produtturi u li toħroġ iċ-ċertifikati tal-konformità. Għaldaqstant, l-isem tal-kumpanija li jidher fuq iċ-ċertifikati tal-konformità jeħtieġ li jinbidel ukoll.
            
         
               (3)
            
            
               Biex ikunu jistgħu jintużaw iċ-ċertifikati li nħarġu qabel id-dħul fis-seħħ ta' dan ir-Regolament għandha tiġi stabbilita dispożizzjoni dwar dan.
            
         
               (4)
            
            
               Għalhekk ir-Regolament (KE) Nru 1375/2007 għandu jiġi emendat skont dan.
            
         
               (5)
            
            
               Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   Fl-Anness I tar-Regolament (KE) Nru 1375/2007, il-mudell taċ-“Ċertifikat ta' Konformità” jinbidel bil-mudell stabbilit fl-Anness ta' dan ir-Regolament.
   Artikolu 2
   Iċ-ċertifikati li nħarġu skont ir-Regolament (KE) Nru 1375/2007 qabel id-data tad-dħul fis-seħħ ta' dan ir-Regolament għandhom jibqgħu validi.
   Artikolu 3
   Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-27 ta' Frar 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 671.
   
      (2)  Ir-Regolament tal-Kummissjoni (KE) Nru 1375/2007 tat-23 ta' Novembru 2007 dwar l-importazzjonijiet tar-residwi mill-manifattura tal-lamtu mill-qamħirrum mill-Istati Uniti tal-Amerka (ĠU L 307, 24.11.2007, p. 5)
   
      ANNESS